Tramp AQShning Shimoliy Koreya bilan kelishuvi butun dunyo uchun foydali bo‘lishini bildirdi

Qo‘shma Shtatlarning KXDR bilan kelishuvi butun dunyo uchun foydali bo‘ladi. Bu haqda AQSh prezidenti Donald Tramp ma’lum qildi, deya xabar beradi “Izvestiya”.

“Shimoliy Koreya bilan kelishuv o‘ta muhim. Agar u amalga oshsa, bu butun dunyo uchun juda yaxshi bo‘ladi”, — deya yozuv qoldirdi Tramp Twitter’dagi sahifasida.
Tramp KXDR yetakchisi Kim Chen In bilan uchrashuvni rejalashtirishga faol kirishilgani, yaqin orada uchrashuv manziliga aniqlik kiritilishini ta’kidladi.